Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6108

d) adó csillapítás. Megjegyzés. – A fokozatok meghatározásait a 6.9.5.2.3.1-től a 6.9.5.2.3.4-ig terjedő szakaszok tartalmazzák. 6.9.5.1.4.3 Automatikus adó kikapcsolás. A VDL 4-es üzemmódú állomásnak le kell kapcsolnia a végfokozat erősítőhöz menő teljesítményt abban az esetben, ha az ettől a végfokozat erősítőtől jövő kimenet több mint egy másodpercig meghaladja a -30 dBm-et. Az érintett erősítő üzemelési módba történő visszaállítását kézi művelettel kell végezni. Megjegyzés. – Ennek az a célja, hogy megvédje az elosztott csatornaforrást az úgynevezett „beragadt adóktól”. 6.9.5.1.5 ÉRTESÍTÉS SZOLGÁLTATÁS 6.9.5.1.5.1 Jelminőség. A berendezések működési paramétereit a fizikai rétegnél kell ellenőrizni. A jelminőség elemzést a demodulációs folyamatban és a vételi folyamatban kell végezni. Megjegyzés. – A demodulátorban értékelhető folyamatokat a bit hiba-arány (BER), a jel/zaj arány (SNR) és az időzítő vibrálás képezik. A vevőben értékelhető folyamatok vett jelszintet és a csoport késést tartalmazzák. 6.9.5.1.5.2 Érkezési idő. Minden vett átvitel érkezési idejét 5 mikroszekundumos két-szigma hibával kell mérni. 6.9.5.1.5.3 Ajánlás. – A vevő legyen képes az érkezési idő 1 mikroszekundomos két-szigma hibán belüli mérésre. 6.9.5.2 A GAUSS SZŰRÉSŰ FREKVENCIA-BILLENTYŰZÉS /GFSK/ PROTOKOLL MEGHATÁROZÁSA 6.9.5.2.1 Modulációs séma. A modulációs sémának a GFSK-nak kell lennie. Az első átvitt bitnek (az előkészítő jelsorozatban) magas hangnak kell lennie, és a továbbított hangot billentyűzni kell, mielőtt a 0 továbbításra kerülne (azaz nullára nem-visszatérő, invertált kódolás). 6.9.5.2.2 Modulációs sebesség. Bináris egyeseket és bináris nullákat kell generálni 0,25 ± 0,03 BT indexszel és 0,28 ± 0,03 BT termékkel, amely 19200 bit/s ± 50 ppm sebességű adatátvitelt biztosít. 6.9.5.2.3 AZ ÁTVITEL FOKOZATAI 6.9.5.2.3.1 Adó teljesítmény stabilizáció. Az előkészítő jelsorozat első szegmense az adó teljesítmény stabilizáció, amelynek 16 szimbólum időtartamának kell lennie. Az adó teljesítmény-szint az állandó állapotú teljesítmény-szint 90 százalékánál kisebb nem lehet az adó teljesítmény stabilizációs szakasz végénél. 6.9.5.2.3.2 Bit szinkronizálás. Az előkészítő jelsorozat második szegmensének a 24-bites 0101 0101 0101 0101 0101 0101 sorozatnak kell lennie, amelyet balról jobbra haladva, közvetlenül az adat-szegmens kezdete előtt kell továbbítani. 6.9.5.2.3.3 Félreérthetőség feloldás és adat-átvitel. Az adatok első bitjének továbbítását 40-bites intervallumokkal (közelítőleg 2083,3 mikroszekundum ±1 mikroszekundum) az átvitel névleges megkezdése után kell elkezdeni.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes